Normaltilstand

Normaltilstanden Det er tre ulike tilstander i hav / atmosfære-sirkulasjonen i området mellom Sør-Amerika og Oseania. Vi skiller mellom varm tilstand (el Niño), kald tilstand (la Niña) og den normale tilstanden.

I den normale tilstanden drar de sørøstlige passatvindene overflatevannet med seg fra Sør-Amerika mot Australia og Indonesia. Det vil da forekomme en oppvelling langs kysten av Peru og Ecuador. Lufta over det kalde havvannet blir da avkjølt. Her finner vi et høytrykk. Det er den kalde luften som synker ned ved Sør-Amerika som drar med seg overflatevannet mot Oseania. På veien blir luften oppvarmet, og det dannes et lavtrykk som fører til mye nedbør ved Oseania. Oppvellingen fører til at mye kaldt og næringsrikt havvann stiger til overflaten ved Sør-Amerika. Vannet er veldig næringsrikt og inneholder mye plankton, noe som gir gode fiskeforhold. kilder: Terra Nostra, Aschehoug forlag